Pagubele afectează 25% din traficul de date care circulă prin Marea Roșie pe liniile care leagă Africa și Asia, inclusiv Orientul Mijlociu, potrivit Sky News.
Rebelii Houthi au dat vina pentru întreruperi pe operațiunile militare britanice și americane, fără a furniza dovezi. Luna trecută, guvernul recunoscut internațional din Yemen a susținut că militanții Houthi plănuiau să atace cablurile.
Compania Seacom, care deservește Djibouti, a declarat că "testele inițiale indică că segmentul afectat se află în jurisdicția maritimă a Yemenului din sudul Mării Roșii".
Seacom a mai spus că redirecționează traficul, dar unele servicii au fost oprite. Și Tata Communications a anunțat că "a inițiat măsuri de remediere imediate și adecvate" după tăierea cablului.
(sursa: Mediafax)